ආසියාවේ අවුරුදු 17ට අඩු යෞවන යෞවනියන් සදහාවූ මහා ක්‍රීඩා මංගල්‍යය මීළගට හම්බන්තොටදී පැවැත්වෙන් බැවින් චීනයේදී ශ්‍රී ලංකාවට විශාල පිළිගැනීමක් ලැබී තිබේ.අගමැති දී.මූ.ජයරත්න මහතා හා ක්‍රීඩා ඇමැති මහින්දානන්ද අලුත්ගමගේ මහතා ඊයේ රාත්‍රියේ නැංජින් වෙත පැමිණීමට නියමිතවූ අතර ඔවුන් සමාරම්භක උළෙලේ විශේෂ ආරාධිතයන් ලෙස උණුසුම් පිළිගැනීමකට කටයුතු සූදානම්ව ඇත.ජාතික ඔලිම්පික් කමිටු සභාපති හේමසිරි ප්‍රනාන්දු හා හම්බන්තොට නගරාධිපති එරාජ් රවීන්ද්‍ර ප්‍රනාන්දු යන මහත්වරු වෙත චීනයේ නැංජින් නගරාධිපති යාං වේ සෙයී මහතා හා ආසියානු ඔලිම්පික් කමිටු නියෝජිතයන් විසින් ඔලිම්පික් ධජය භාරදීමට නියමිත අතර එතැන් සිට වසර 2017 පැවැත්වෙන ක්‍රීඩා උළෙල තෙක් එය ශ්‍රී ලංකාවට අයත් වේ.දින 9ක් පුරා දකුණු දිග චීනයේ නැංජින් නගරයට අලුත් උදාවක් එක් කළ ආසියානු යොවුන් ක්‍රීඩා උළෙලේ සමාප්ති උළෙල පැය 2කට අසන්න කාලයක් පැවැත්වීමට කටයුතු යොදා ඇති අතර එම සංදර්ශනයේ මිනිත්තු අටක කාලයක් ශ්‍රී ලංකාව වෙනුවෙන් වෙන් කොට තිබේ.එම කාලය තුළදී හම්බන්තොට කේන්ද්‍ර කොටගත් තත්පර 30ක විඩියෝ පටයක් හා උඩරට පහත රට සම්ප්‍රදායන් සම්මිශ්‍රණය කරමින් ශ්‍රී ලංකාවේ සංස්කෘතික නිරූපනයක් ඉදිරිපත් කෙරේ.